LA CONSELLERIA DE SANITAT LICITA LES OBRES D'AMPLIACIÓ I REFORMA DEL CENTRE DE SALUT D'ALAQUÀS
15/04/2024

# LA CONSELLERIA DE SANITAT LICITA LES OBRES D'AMPLIACIÓ I REFORMA DEL CENTRE DE SALUT D'ALAQUÀS

*   15/04/2024
*   [Sanitat](/categoria/39/0/sanitat)
*   [Imprimir](#)
*   Compartir
*    https://www.alaquas.org/documento.asp?id\_do=21919

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21919%2F0&title=Ajuntament%20d%27Alaqu%C3%A0s.%20Premsa.LA%20CONSELLERIA%20DE%20SANITAT%20LICITA%20LES%20OBRES%20D%27AMPLIACI%C3%93%20I%20REFORMA%20DEL%20CENTRE%20DE%20SALUT%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21919/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21919/15042024whatsapp_image_2024-04-15_at_11_50_08_1_Form_4.jpg)](https://www.alaquas.org/ficheros/documentos/2024/2/21919/15042024whatsapp_image_2024-04-15_at_11_50_08_1_Form_10.jpg "<a href='https://www.alaquas.org/ficheros/documentos/2024/2/21919/15042024whatsapp_image_2024-04-15_at_11_50_08_1_Form_10.jpg' target=_blank><i class='fa fa-external-link' aria-hidden='true'></i>.LA CONSELLERIA DE SANITAT LICITA LES OBRES D'AMPLIACIÓ I REFORMA DEL CENTRE DE SALUT D'ALAQUÀS</a>")

L'Alcalde d'Alaquàs ha destacat la importància d'aquest projecte que respon a una reivindicació històrica que en breu es farà realitat i que permetrà l'ampliació del centre amb un major nombre de consultes i especialitats i la millora de l'atenció que s'hi ofereix'.

La Conselleria de Sanitat ha publicat la licitació de les obres d’ampliació i reforma del Centre Sanitari Integrat d’Alaquàs per un import de 6,4 milions d’euros. Les empreses que estiguen interessades tenen fins al 13 de maig per a presentar la seua oferta.

L’Alcalde d’Alaquàs, Toni Saura, ha destacat “la importància d’aquest projecte que donarà resposta a les reivindicacions ciutadanes i que suposarà una millora del servei que s’hi ofereix al municipi i l’ampliació de les consultes i les especialitats”.

El projecte d’ampliació consisteix en la construcció d’un nou edifici annexe junt a l’actual que permetrà ampliar l’espai assistencial. Constarà de planta baixa i tres altures que albergaran les consultes. El centre incrementarà en 1000 metres quadrats la seua superfície amb un total de 3.500 metres quadrats.

Per una banda, gràcies a l’ampliació es passarà de 10 a 17 consultes de medicina de família i comptarà amb 8 consultes d’infermeria en lloc de 3 que té ara, així com una consulta de matrona més. Per tant, el centre disposarà de serveis assistencials com Ginecologia, Digestiu, Infermeria, Matrona, Medicina Familiar, Medicina Física i Rehabilitació, Oftalmologia, Odonto-Estomatologia, Odontopediatra, Pediatria i Radiodiagnòstic. L’ampliació permetrà també augmentar les consultes destinades al Punt d’Atenció Continuada, l’Àrea de Rehabilitació i la Unitat Sexual i Reproductiva. Es crearan nous espais per a Cirugia Ortopèdica i Traumatologia, Dermatologia Oftalmològica i Digestiu.

El Projecte d’Ampliació i Reforma del Centre de Salut Integrat d’Alaquàs és fruit d’un incessant treball continu i reivindicatiu per part de l’Ajuntament d’Alaquàs que s’ha reunit en nombroses ocasions amb les i els responsables de l’administració autonòmica per tal de fer realitat aquest projecte.

Aquest projecte va ser presentat pel Conseller de Sanitat Universal i Salut Pública, Miguel Mínguez, el passat 30 de gener de 2023 i la llicència per part de l’Ajuntament d’Alaquàs va ser concedida en la Junta de Govern del 16 de març de 2023. El 22 de setembre de 2023, l’Alcalde d’Alaquàs es va reunir amb el Director General de Règim Econòmic, Contractació i Infraestructures de la Conselleria de Sanitat, Pedro Manuel López Redondo i amb el cap del Servei d’Infrestructures i Inversions per tal de conéixer l’estat del projecte on es va garantir la continuïtat del projecte que ara s'ha licitat.